याज्ञवल्क्यस्मृतिः/व्यवहाराध्यायः/स्वामिपालविवादप्रकरणम्
<table>		
		
<td><p>		
	माषानष्टौ तु महिषी सस्यघातस्य कारिणी   ।दण्डनीया तदर्धं तु गौस्तदर्धं अजाविकम्  । । २.१५९  । ।	</p>
<td><p>		
	भक्षयित्वोपविष्टानां यथोक्ताद्द्विगुणो दमः   ।समं एषां विवीतेऽपि खरोष्ट्रं महिषीसमम्  । । २.१६०  । ।	</p>
<td><p>		
	यावत्सस्यं विनश्येत्तु तावत्स्यात्क्षेत्रिणः फलम्  ।गोपस्ताड्यश्च गोमी तु पूर्वोक्तं दण्डं अर्हति   । । २.१६१  । ।	</p>
<td><p>		
	पथि ग्रामविवीतान्ते क्षेत्रे दोषो न विद्यते   ।अकामतः कामचारे चौरवद्दण्डं अर्हति   । । २.१६२  । ।	</p>
<td><p>		
	महोक्षोत्सृष्टपशवः सूतिकागन्तुकादयः   ।पालो येषां न ते मोच्या दैवराजपरिप्लुताः   । । २.१६३  । ।	</p>
<td><p>		
	यथार्पितान्पशून्गोपः सायं प्रत्यर्पयेत्तथा   ।प्रमादमृतनष्टांश्च प्रदाप्यः कृतवेतनः   । । २.१६४  । ।	</p>
<td><p>		
	पालदोषविनाशे तु पाले दण्डो विधीयते   ।अर्धत्रयोदशपणः स्वामिनो द्रव्यं एव च   । । २.१६५  । ।	</p>
<td><p>		
	ग्राम्येच्छया गोप्रचारो भूमिराजवशेन वा   ।द्विजस्तृणैधःपुष्पाणि सर्वतः सर्वदा हरेत् । । २.१६६  । ।	</p>
<td><p>		
	धनुःशतं परीणाहो ग्रामे क्षेत्रान्तरं भवेत् ।द्वे शते खर्वटस्य स्यान्नगरस्य चतुःशतम्  । । २.१६७  । ।	</p>
</table>